b'\n_START_ARTICLE_\nEsko Valtaoja\n_START_SECTION_\n\xc5\xbdivljenje in delo\n_START_PARAGRAPH_\nLeta 2002 je za svojo knjigo Doma v Vesolju (Kotona maailmankaikkeudessa, Ursa, 2001) prejel presti\xc5\xbeno finsko Nagrado Tieto-Finlandija za neleposlovno delo. Posebnost nagrade je, da jo vsako leto izbere en posameznik. Postal je priljubljeni gost v televizijskih oddajah, znanstvenofantasti\xc4\x8dnih konvencijah in znanstvenih seminarjih. Deloma njegova priljubljenost izhaja od njegove sposobnosti prikaza zapletenih znanstvenih teorij in idej na na\xc4\x8din, ki je razumljiv in zabaven za splo\xc5\xa1no publiko._NEWLINE_Leta 2004 je napisal knjigo Odprta cesta (Avoin tie), kjer je opisal svoj pogled na prihodnost. Knjiga je napisana v podobnem slogu kot Doma v Vesolju z mislijo na splo\xc5\xa1no bralstvo._NEWLINE_V oktobru 2007 je objavil zadnji del trilogije \xc4\x8cuda: Pohajkovanja po Vesolju (Ihmeit\xc3\xa4: k\xc3\xa4velyretki\xc3\xa4 kaikkeuteen). Knjiga je napisana v enakem slogu kot predhodni dve. Ker prva knjiga govori o preteklosti, druga o prihodnosti, je Valtaoja dejal, da je naravno napisati zadnjo o sedanjosti._NEWLINE_V svojem prostem \xc4\x8dasu se posve\xc4\x8da umetnosti in knji\xc5\xbeevnosti (\xc5\xa1e posebej znanstveni fantastiki). Je tudi ljubiteljski biolog. Njegova pojava spominja na \xc4\x8dlane skupine ZZ Top.'